Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. Larvene lever under barken på døde trær. Arten svart korngnager har knyttet seg til menneskers matlagere og kan være et betydelig skadedyr på korn og andre lagrede matvarer, særlig i varme områder. Den ser ut til å være nokså altetende, eter av kornet men opptrer også som et ropvdyr som jakter på andre, kornetende insekter. Med sine harde kjever kan den gnage gjennom tre, sekker og andre materialer, og slik gi andre skadedyr tilgang til de lagrede matvarene.